Tóthné Kállai Klaudia

A megkülönböztetés

Lehet megtévesztés egy tanításban, prédikációban miközben egyszerre igazságok is elhangoznak? Hogyne, hiszen pont így működik a becsapás. Szükséges, hogy keveredjen az igaz a hamissal, hogy ne legyen könnyen felismerhető a hamisság.

A másik működési mód: Nem azzal van a legtöbbször baj, ami elhangzik, hanem azzal, ami nem hangzik el. Amilyen igazságokról pedig egyáltalán nem beszélnek, azoktól előbb-utóbb elidegenítenek minket. Ma tömegek nem ismerik jól Isten igéjét, pláne kijelentett igazságként nincs a szívükben az ige. Veszedelmes idők ezek!

John Bevere egyik két perces videójában ezt mondja:

„Mennyit beszél Jézus a megcsalattatásról az utolsó időkben! Hogy lehetséges, hogy mi figyelmen kívül hagyjuk ezt? Négyszer mondja egy fejezeten belül, hogy mi fog történni a visszatérése előtt. Megtévesztés, megtévesztés, megtévesztés, megtévesztés! Még arra is figyelmeztet, hogy ha lehetséges még a kiválasztottak is meg lesznek tévesztve. Keresztényekről beszél! Pál beszél a megtévesztésről, mielőtt Jézus vissza fog térni! Péter is beszél erről! Júdás is. Pál tanít arról, hogy a hívők elszakadnak a hittől a megcsalattatás miatt. Jóként fogja álcázni magát a gonosz.”

<https://youtu.be/qDcMR-MA254>

A cél az, hogy minél inkább az Isten Szent Szellemének a kijelentéseit tudjuk átvenni és átadni, az intellektuális gondolkodás, az emberi gondolat helyett. Szellemit, szellembe, hitből hitbe. Manapság azt látom, hogy fel sem fedezzük egy prédikációból, egy tanításból, hogy az üzenet az emberi elme, vagy a Szellem kinyilatkoztatása. Nem működik igazán a szellem megkülönböztetése. Át sem látjuk, hogy a keresztény életünkben nincs szellemi megújulás, felfrissülés, új kinyilatkoztatások. Megszoktuk a saját magunk begyökerezett gondolatait, sémáit. Isten szabadítson meg ettől, ezért imádkozom. Nos, így természetes, hogy egy Isten prédikátorának az üzeneteiben sem vesszük észre, hogy időnként megújuláson megy-e át a szellemi élete, a kijelentései frissek-e. Pedig a Biblia megkülönbözteti az emberi bölcsességet a szellemi bölcsességtől, az emberi erőfeszítést az isteni erőtől. Ez olyan, mint amikor egy sötét szobában felkapcsolják a villanyt, ha szellemi szinten élünk ezt azonnal észre kellene vennünk! Annyira könnyű egy több évtized óta megtért kereszténynek, aki olvassa naponta a bibliát ismeretet szerezni belőle. Csak szorgalom szükséges ehhez, kis odaszánás, tanítások hallgatása. Sőt meg lehet tanulni, hogyan kell prédikálni, bizonyos helyeken,hogyan kell összetenni igehirdetéseket. „Veszélyes” prédikátornak lenni emiatt, istenfélelemre van szükségünk. Tehát, akármilyen könyvet elolvas valaki százszor, az csak meg fogja érteni a benne leírtakat.:-) Így húsz, harminc éves keresztény élettel és bibliaolvasással a hátunk mögött, magabiztosak vagyunk. Még akár újjászületésre is vezethetjük az embereket, hiszen a logos is Istentől ihletett, és egy darabig el is tudjuk vezetni őket. Hála az Úrnak, hogy ilyen kegyelmes hozzánk Az egész írás ugyanis hasznos a tanításra, a nevelésre, csodálatos az igét is felolvasni, vallani, ezt nagyon fontos leszögezni. De emellett a Biblia viszont természetfeletti, amit Isten Szelleme írt le, és egészen biztosan nem csak egyszeri, megismételhetetlen gondolata volt az írás, és azóta nincs több gondolata felénk. Mintha bezárnánk a Szent Szellemet a betű fogságába. A Szellem gondolatára van szükségünk Pál szerint (Róma: 8:6) Ő azt szólja, amit hall, úgy tűnik értenünk kell az üzeneteit, ami rendszeresen szól hozzánk, készeknek kell lennünk arra, amikor korszakváltásba megyünk át egy rémával, persze ha engedjük, hogy egyáltalán Isten Szelleme megújulásba vigyen bennünket, és készek vagyunk az ehhez szükséges hitben való fejlődésre, ugyanis minden isteni réma átvételében hitben való növekedés szükséges. Ha egy keresztény nem hajlandó hitben tovább lépni, meg marad az előző korszakában. Az Isten és az Ő Szellemének bölcsessége, gazdagsága, tudományának mélysége sokkal több, mint amit az intellektualizmusunk felfog. Isten egyszerre kikutathatatlan, és mégis kikutatható! Isten aktuális bölcsességét hit által értjük meg csakis kizárólag! A Szent Szellem tudja vizsgálni Isten mélységeit (1Kor:2:10-11)

A mi emberi elménk nem a teremtésünk lényege! Isten soha nem az emberi elmét akarta, hogy felmagasztaljuk. A Szellemünk sokkal magasabb rendű, mint az elménk, semmi más nem tud összekötni a természetfelettivel, a titkon való bölcsességgel csak a Szent Szellem által megértett és kinyilatkoztatott üzenet. Bármennyire is a mai egyház materialista gondolkodású, ha vissza szeretnénk térni a régiekhez, vagy az apostolok cselekedeteihez, szükséges a természetfeletti életről szóló üzenet. Nem adhatjuk alább.

A szellemi ember felismeri, ha valóban a Szellemtől adott összefüggéseket kap vagy hall, sőt azt is fogja érezni, hogy mélységet hoz elő a szolgáló, olyat, amit Ő még eddig nem látott abból az adott igerészből ami elhangzik vagy csak rész szerint prédikál. Természetesen nem mond ellene a „betűnek”, de mégis mélység. A Szellem ugyanis a betű mögé lát. A Szent Szellemtől jövő üzenetben olyan inspiráció hangzik el, ami mégis új, annak ellenére, hogy az „ót” nem semmisíti meg. Még egy úgymond alapüzenet sem unalmas emiatt, hanem a Szellem felkeni azt. Ezért ha az ember a betűt olvassa tíz-húsz éve, belefog unni a Bibliába valószínűleg, és unni fogja már a saját maga által legyártott gondolatait, persze ha erre rájön és alázatos Ezzel együtt ha csak az emberi elme prédikációit, igeértelmezéseit hallgatjuk, akkor nagyon nehéz táplálék lesz számunkra az, ami a Szellemtől jön. Ha túl sokat hallottunk az emberiből, akkor nem fogjuk érteni, mert a szellemünk nem gyakorlott a megkülönböztetésben.  Meg kell említenem, hogy olyan úgynevezett igehirdetéseket is hallhatunk manapság és nem keveset, amelyekben egész egyszerűen nincs ige, vagy igemagyarázat Pontosabban, talán egy ige rövid ige elhangzik jó esetben, a 45 perces igehirdetésből, de semmi összefüggés vagy magyarázat, a „prédikátor” a Bibliát sem nyitja ki szinte, pláne, hogy lapozgasson benne az üzenet alatt, csak az emberi gondolat, és a keresztény nyelvi szótár alkalmazása. Arról nem is beszélve, hogy szinte alig hallunk arról, hogy a hívőnek progresszív megtérésen szükséges átmennie a keresztény élete folyamán, a megszentelődés útját kell választania és ez az egész földi életen át tart. Persze ezt nem a törvény, és a pokollal való fenyegetés hozza el, hanem az Úr dicsősége, Isten jelenlétében való tartózkodás. Ugyanis aki a Szellem szerint él, bizony az átformálódik teljesen ugyanazon ábrázatra, mint Krisztus, olyan lesz mint Krisztus, azaz meg fog térni azokból, amik akadályozzák, hogy olyan legyen mint Krisztus. Az „átformálódás” azaz a metamorphozis az elváltozás, átalakulás, ilyenkor megtérés történik, bárhogy is nevezzük a fogalmakat. „És ne szabjátok magatokat a világhoz, hanem változzatok el a ti elméteknek megújulása által, hogy megvizsgáljátok mi Istennek jó, kedves és tökéletes akarata. (Róma:12:1-2) Baj van akkor, ha egy hívőt bánt a megtérés üzenete. Egyébként ha hitetlen vagyok, akkor is megtérésre van szükségem.

Visszatérve a „szellemire”: kevesen vagyunk készek a szellem általi elmélkedésre, mert nincs „edzve” a szellemünk. Akár meg is botránkozhatunk, és kemény beszédnek titulálhatjuk a szellemből jövő igehirdetést, mint mikor Jézus beszél a János 6-ban arról, hogy Ő az Élet kenyere és ennünk kell az Ő testét, és a vérét. Jézus tudatosan akasztotta ki a hallgatóságot, nem érdekelte Őt, hogy nem értik miről beszél. Jézus azt mondta itt: „a beszédek, azaz a réma, amit szólok az pneuma és dzoé.” Vagy amikor azt mondta: „mielőtt Ábrahám lett én vagyok.” Most is így van: a természetfelettit, vagy a hitet alig bírjuk megemészteni. A hit valósága, a hit dimenziója, szellemi! Vagy materialisták leszünk, vagy valóságos hitben élők. Az emberi szellemnek leginkább hitre és agapéra van szüksége, hogy megerősödjön. Ha nincs hit a természetfelettiben, gyenge és erőtlen a szellemünk. A mostani egyházban viszont ott tartunk, hogy a magukat újjászületetteknek mondott emberek sem értik a „szellemit” és ezért inkább valami nagyon könnyűt, instant üzeneteket választunk vagy megmaradunk a teljesen alapüzenetek hallgatásában, ott ugyanis már nem kell igénybe vennünk a szellemünket és a Szent Szellem segítségét, mert ezeknek az üzeneteknek a megértésében már gyakorlott a szellemünk. Elintézzük azzal, hogy nem értjük, és belenyugodunk abba, hogy nincs valóságos hitünk a természetfelettiben. Ő pedig azt mondta nekik: minden írástudó, aki az Egek (Istenének) Királyságában tanult, hasonló a gazdához, aki a kincstárából új és régi dolgot hoz elő (Mt:13:52) Ez az igerész túlmutat azon, hogy valaki összetudja tenni az Ószövetség és az Újszövetség részeit, habár úgy látom már ez is nagy dolog ebben a korban is és óriási zavarokat okoz a helyes istenkép kialakulásában, pedig Isten nem változik. Ez misztérium, titok, de csodálatos, amikor a Szellem szól! Isten adja, hogy minél inkább ezen az úton járjunk mindannyian. Sokkal többre vagyunk elhívva annál, mint hogy emberit adjunk át.